MESTSKÁ ČASŤ BRATISLAVA-NOVÉ MESTO

Materiál na rokovanie
miestnej rady
dňa 25. 2. 2014

S p r á v a
o činnosti splnomocnencov Miestneho zastupiteľstva mestskej časti Bratislava-Nové Mesto  za II. polrok 2013
________________________________________________________________

Predkladá:						Materiál obsahuje:
Ing. Anna  Jánošová					1. Návrh uznesenia
zástupkyňa starostu MČ B-NM			2. Dôvodovú správu
							3. Správy o činnosti splnomocnencov

Spracovateľ:						
Ing. Anna Jánošová					
zástupkyňa  starostu MČ B-NM				

Na rokovanie prizvať:				Stanovisko právnej skupiny:
              -						- nie je potreba právneho posúdenia

Február 2014

NÁVRH  UZNESENIA

Miestna rada
o d p o r ú č a
miestnemu zastupiteľstvu
s c h v á l i ť
Správu o činnosti splnomocnencov Miestneho zastupiteľstva mestskej časti Bratislava-Nové Mesto za II. polrok 2013

a/ bez pripomienok
b/ s pripomienkami

Dôvodová správa

	V súlade s Vecným harmonogramom zasadnutí Miestnej rady mestskej časti Bratislava-Nové Mesto, Miestneho zastupiteľstva mestskej časti Bratislava-Nové Mesto a Komisií miestneho zastupiteľstva mestskej časti Bratislava-Nové Mesto na rok 2014 predkladám Správu o činnosti splnomocnencov Miestneho zastupiteľstva mestskej časti Bratislava-Nové Mesto za II. polrok 2013.

	Materiál obsahuje správy splnomocnencov:
-	Vladimír  Margolien
-	Ing. arch. Otto Novitzký
-	Ing. Andrea Vítková
      -     Ing. Branislav Feješ
-	Ing. Helena Bánska, CSc..

Ing. Branislav Feješ, Považská 22, 831 03 Bratislava

Sprava splnomocnenca MZ.

 Prioritou činnosti oddelenia VaI ostáva modernizácie a rekonštrukcie našich školských a predškolských zariadení, na vytvorenie primeraných podmienok pre školákov a zároveň zníženie energetickej a ekonomickej náročnosti prevádzky budov.

V roku 2013 sa podarilo zrealizovať niekoľko investičných akcií:
ZŠ Odborárska – jedáleň a kuchyňa, nadstavba rozšírenie MŠ
MŠ Letná – výstavba kotolne
DJ Robotnícka – výstavba kotolne
ZŠ Cádrova – výmena kotla
ZŠ Sibírska – výmena okien, rekonštrukcia soc. zariadení
MŠ Šuňavcová – rekonštrukcia kanalizácie, výmena okien, rek. soc. zariadení
MŠ Legerského - rekonštrukcia kanalizácie, výmena okien
MŠ Pionierska – rekonštrukcia – rozšírenie
ZŠ Česká – výmena okien
Obnova klubu dôchodcov na Sibírskej ulici
Obnova detských ihrísk a doplnenie hracích prvkov na Teplickej, Sibírskej, Sliačskej, Americkej a Račianskom mýte.

V roku 2014 máme v pláne ďalej pokračovať v opravách havarijných stavov technických zariadení budov. Je pripravená projektová dokumentácia na 
obnovu ZŠ Riazanská, MŠ Letná, ZŠ Česká, 
nadstavbu MŠ Jeséniova
a zobytnenie podkrovia na ZŠ Odborárska

Medzi úlohy patrí aj:
-	vyriešenie problému s kanalizáciou na Sliačskej ulici
-	zatraktívnenie jestvujúcich priestorov na prenájom (Hálkova)
-	budovanie priestorov na venčenie psov
-	revitalizácie parkov, detských ihrísk a verejných priestranstiev
-	nové sídlo + prevádzky Ekopodniku VPS
-	vybudovanie klientského centra + rekonštrukcia vstupu do budovy MU
-	vypracovanie manuálu na prevádzku budov v správe MČ
-	ďalej žnižovať energetickú náročnosť budov

V BRATISLAVE 10.2.2014					Ing. Branislav Feješ

Ing. Helena Bánska, CSc., poslankyňa m.č. BA-NM,
Funkcia: splnomocnený poslanec pre ÚP zón a výstavbu

Informácie o poslaneckých aktivitách  za obdobie : september-december 2013

Poradenská a konzultačná  činnosť:

- rekonštrukcia bytu na Chemickej 10 – dohľad na realizáciu stavebných prác v súlade s prijatými  bezpečnostnými podmienkami  zapísanými v zápise zo zasadnutia u vedúcej stavebného úradu –p. E. Daňovej.    

Z dôvodu zmeny dispozície rekonštruovaného bytu - umiestnením WC priestoru nad kuchynský priestor spodného bytu a posun priečky medzi kúpeľňou a kuchyňou do kuchynského priestoru. Stavebník nedostatočne  preukázal  zloženie vrstiev stropnej konštrukcie (drevený trámový strop- versus železobetónová doska).  Z uvedeného vyplývalo veľké riziko a zároveň aj nebezpečenstvo zatečenia odpadu z WC v prípade nežiaducej poruchy kanalizačného odpadu v rekonštruovanom byte.  Vlastník a stavebník  realizovali konštrukčné riešenie, ktoré vylúči  potenciálny vznik nežiadúceho zatečenia z kanalizačného odpadu nad  kuchynský priestor spodného bytu. 

Participácia na riešení problému protizákonnej činnosti  spol. ATI REALITY realizácie stavebných prác  
- nadstavba bytového domu Chemická 10-12 na základe neplatného stavebného povolenia.

-	Sťažnosť  podaná spol. ATI REALITY prokurátorovi za marenie stavebných prác MÚ BA-NM.   ATI Reality dokladovala v sťažnosti  falošné-zavádzajúce dokumenty, ktoré sa netýkali predmetného bytového domu Chemická 10-12 a navyše neboli podpísané štatutárom, u ktorého bol predmetný úrad. dokument napísaný.      
Stav kanalizácie v Mierovej kolónii, vlastnícke vzťahy (BVS, Istrochem Reality, vlastníci bytov), havarijné situácie. 
Nadstavba materskej škôlky pri ZŠ Odborárska ul.. 

Zisťovacie konanie 

Magistrát hl. mesta BA – platné  ÚP podklady  pre návrhy  Polyfunkčný objekt Račianska ( za LIDLom) návrh obytného  súboru Račianska - Šoltésovej- verejná prezentácia a prerokovávanie s dotknutou verejnosťou.,
Úvodná verejná prezentácia rekonštrukcie detského parku v Mierovej kolónii, obhliadka vybudovaných parkov Nová doba, Zlaté piesky,  vyhľadávanie informácií : katalógy zariadení, dokumentácia a iné alternatívne riešenia. 
Participácia na riešení projektu revitalizácie detského parku v Mierovej kolónii.  Pomoc pri vyhľadávaní  odborného špecialistu na vypracovanie rozpočtu nákladov na realizáciu projektu. (Kontakty na FA STU Bratislava a PRIF UK  Bratislava)
Stretnutia s riaditeľom Istrochem Reality z dôvodu možností a obnovy parkovej zelene v Mierovej kolónii, Dimitrovke a na Bielom kríži.    

Práce na usmerňovaní  ÚP- Z Biely kríž, Mierová Kolónia, Ľudová štvrť. 

V Bratislave 10.02.2014